Predkladacia správa

	Materiál predkladá vedúci Úradu vlády Slovenskej republiky, v súlade  s úlohou č. 9.3 Akčného plánu k Národnej stratégii ochrany finančných záujmov Európskeho spoločenstva v Slovenskej republike (ďalej len „Akčný plán“).

Cieľom odpočtu je vyhodnotiť plnenie úloh vyplývajúcich z Akčného plánu za  obdobie od 1. januára 2008 do 30. júna  2008.

Úlohy stanovené v Akčnom pláne sú rozdelené do jednotlivých okruhov opatrení v nadväznosti a v súlade s Národnou stratégiou ochrany finančných záujmov Európskeho spoločenstva v Slovenskej republike (ďalej len „ES v SR“). Na plnení úloh stanovených v Akčnom pláne sa podieľajú inštitúcie zapojené do ochrany finančných záujmov ES v SR prostredníctvom orgánov, ktorých zástupcovia sú menovaní členmi siete do Riadiaceho výboru pre ochranu finančných záujmov ES v SR. Výkon dohľadu  nad plnením úloh a opatrení prijatých v Akčnom pláne patrí do pôsobnosti Riadiaceho výboru pre ochranu finančných záujmov ES v SR. 

	Prijatie predloženého materiálu nemá finančný, ekonomický a environmentálny vplyv, vplyv na zamestnanosť a podnikateľské prostredie, taktiež  nemá dopad na výdavky štátneho rozpočtu.